Den 28-årig mand blev allerede få dage efter hærværket anholdt og sat forbindelse med hærværket på den jødiske kirkegård i Aalborg. Der blev smurt rød maling på muren ved kirkegården i krydset mellem Sankt Jørgens Gade og Hasserisgade i Aalborg. Der var to dukker overmalet med rød maling er smidt ind på kirkegården og fortorvet, og der var sat flyers op på muren med antisemitisk tekst med Nordfront angivet som afsender. Nordfront er en højreradikal organisation, der er kendt af politiet for diverse aktioner, også i Nordjylland. På Nordfronts hjemmeside er der lagt flere billeder ud, og ifølge organisationen er der lavet aktioner i flere byer rundt i landet, der skal skabe opmærksomhed omkring jødiske traditioner, som organisationen kalder dyreplageri. - Hærværk af politisk karakter, rettet mod bestemte grupper i samfundet, er fuldstændig uacceptabelt, lød det fra politikommissær Henrik Staal, da politiets efterforskning ledte til anholdelsen af den 28-årige nordjyde. Tiltale: Racistisk propaganda Fredag begynder retssagen mod den 28-årige mand. Han er tiltalt for hærværket, der ifølge anklagemyndigheden har karakter af racistisk propagandavirksomhed. Han er da også tiltalt for at have overtrådt den såkalte racisme-paragraf, der blandt andet betyder, at anklageren mener, den 28-årige med forsæt at have udbredt truende, hånende eller nedværdigende udtalelser med baggrund i tro. Og det er ifølge Retsplejeloven en skærpende omstændighed i den såkaldte racismeparagraf, at der skulle være tale om propagandavirksomhed. Den 28-årige mand har siddet varetægtsfængslet siden anholdelsen midt i april. Og han nægter sig skyldig i anklagerne.

Referat:
En 28-årig nordjysk mand er tiltalt i en spektakulær hærværkssag, idet han ifølge anklagemyndigheden tilbage i april begik racistisk, systematisk og organiseret hærværk mod en jødisk kirkegård i Aalborg. Sagen mod ham begynder i dag fredag i Retten i Aalborg, og han nægter sig skyldig i anklagerne.